# Taller el Drac Petit

El Taller el Drac Petit de Terrassa és un taller d'imatgeria festiva, un dels pocs obradors especialitzats en la construcció, restauració i reparació de gegants, capgrossos, bestiari i qualsevol element de cartó pedra. Funciona per mà de l'artista terrassenc Jordi Grau i Martí (Terrassa, 1 de juny de 1961).
El Taller el Drac Petit neix per mà de Jordi Grau, del seu germà Jan Grau i del seu pare, Josep Grau l'any 1981 amb l'objectiu que la ciutat de Terrassa pogués recuperar els seus elements d'imatgeria festiva que havien desaparegut o quedat molt malmesos després d'anys guardats. Així doncs, aquest moviment de recuperació de les festes populars els va dur a reparar els Gegants Vells de Terrassa, datats l'any 1850, i a crear el Drac de Terrassa el mateix any. A partir d'aquests inicis, amb la recuperació de figures de la ciutat de Terrassa, pare i fill van millorar la seva tècnica del cartó pedra amb la reparació i creació de figures de tota classe. Va ser en aquella mateixa època quan van establir amistat amb Domènec Umbert i Vilaseró, amb el qual van treballar i perfeccionar les tècniques de construcció i reparació de gegants i capgrossos.
D'ençà dels seus inicis, del Taller han sorgit obres com els Gegants de Martorell, la Vaca Xula de Vacarisses, el Gegant Gerió de Girona o bèsties com la rèplica del Drac de Vilafranca del Penedès per la ciutat d'Ath (Bèlgica), l'Àliga de Vic o l'Àliga de Badalona. També han fet la restauració de l'Àliga de Vilafranca del Penedès, els Gegants Vells i Nous de Terrassa, els Capgrossos centenaris de Capellades o el Drac de Vilafranca del Penedès, del qual es té la primera notícia del 1600, quan apareix en una relació sobre la diada de Corpus.

## Referències

* ↑ Centre de Promoció de la Cultura Popular i Tradicional Catalana; Catalonia (Spain). Departament de Cultura 2. Congrés de Cultura Popular i Tradicional Catalana. Generalitat de Catalunya, Departament de Cultura, 1996. ISBN 978-84-393-4134-5.
* ↑ Marta Ibàñez. Gegantes de Sabadell: 150 anys dʼhistoria. Edicions El Mèdol, 1 gener 1996. ISBN 978-84-88882-55-4.
* ↑ «Els Gegants del Tricentenari, fets al Drac Petit de Terrassa». La Torre, 08-07-2014 [Consulta: 26 juny 2015].
* 1 2 Buxó, M. Jesús; Tous, Meritxell «Gegants i capgrosssos: La concreción artesanal del imaginario». Narria: Estudios de artes y costumbres populares, 97-98-99-100, 2002, pàg. 55-61 [Consulta: 26 juny 2015].
* ↑ «Taller Drac Petit». Faleragegantera. Fal·lera Gegantera. Arxivat de l'original el 26 de juny 2015. [Consulta: 26 juny 2015].
* ↑ «Jordi Grau, constructor de la Velleta i el Diable». Martorell.cat. Arxivat de l'original el 2015-06-26. [Consulta: 23 juliol 2013].
* ↑ «El Gegant Gerió va ser construït per Jordi Grau». Pedres de Girona.
* ↑ «Jordi Grau restaura l'Àliga Vella de Vilafranca del Penedès». Terrassa Digital. Arxivat de l'original el 2015-06-26. [Consulta: 23 juliol 2013].
* ↑ Generalitat de Catalunya «Festa majior de Vilafranca del Penedès: Memòria documentada sobre la història, característiques actuals, elements i implantació de la festa». Catàleg del Patrimoni Festiu de Catalunya, 24-02-2010 [Consulta: 26 juny 2015].

## Vegeu també

* Jaumet del flabiol

## Enllaços externs

* Espai web Taller el Drac Petit de Terrassa
* Pàgina de Facebook del Taller el Drac Petit de Terrassa
* Entrevista a Jordi Grau